له‌ به‌ياننامه‌يگ له‌لايه‌ن وزاره‌ت ناوبرياگ ك(شه‌فه‌ق نيوز)ئاگادارى بوى ئه‌وه‌ ده‌ركه‌فت ك راوه‌ندوزى له‌وه‌خت ديدارى وه‌ل ئه‌ليكساندر ئه‌ستومين ئه‌نجامده‌ر كاروبار باڵوێزحانه‌ى رووسى باس له‌وه‌ كردگه‌ ك شيشانيه‌يل ده‌س له‌ دزيكردن شوونه‌واره‌يل عراقى داشتنه‌و هه‌ر وه‌و خاتريشه‌ داوا له‌ لايه‌ن رووسى كردگه‌ مه‌رزيگ ئه‌را ئى مه‌سه‌له‌ دابنه‌ێد.
جى باسه‌، له‌لايه‌ن خوه‌ييشه‌و ئه‌ستومين باس له‌وه‌ كرد و وت: ياخيبويه‌يل ترۆريست بايه‌سه‌ وه‌ سزاى خوه‌يان بڕه‌سن له‌وه‌خت گله‌وخواردنيان ئه‌را روسياو ئاماژه‌ وه‌ يه‌يش كرد ك ئه‌و دزه‌يله‌ سه‌رجه‌ميان له‌ شيشان نيين، وه‌لى له‌گشت حاڵه‌تيگ بايه‌سه‌ سزا بدريه‌ن.
